**Johan Christer Novsjø** (født i 1975) er en norsk sanger og skuespiller kjent for sin medvirkning i konserter, operaer og musikal teater som Les Miserables, Jesus Christ Superstar, Westside Story, Othello, The Fairy Queen, La Boheme, Children of Eden, The Wiz, Me and my girl, Karl Eugen Olsen fra Vika, Händels "Messias", Den Glade Enke, Carmina Burana, Jakten på Ari Behn, Aida, Khairos, Mozarts C-molls messe, Byen Brenner, Candle in the Wind , Âr jag född så vill jag leva, Bohemene & Den Gyldene Freden + mange andre.

Han har dubbet og oversatt flere tegnefilmer, utgitt en cd for barn for Aschehoug forlag og vunnet ungdommens sangmesterskap ved Norges musikkhøgskole i en alder av 15 år. Johan Christer gjennomførte sin militær tjeneste i Gardemusikken, der han i tillegg til å spille trombone, var fast vokalist for orkesteret gjennom hele året, blant annet på Kongen og Dronningens offisielle USA-besøk. I tillegg har han opptrådt på mange radio/tv-programmer i Norge og i utlandet. Han har spilt i en rekke tv-reklamekampanjer og han studerte på ARTSED og på Royal College of Music, i London. Johan Christer har også vært ansatt ved Den Norske Opera og Ballett.

**Internasjonal karriere**

I desember 2007 reiste Johan Christer til Brasil og sang med den internasjonale russiske sopranen Valeria Stenkina, som hovedartist på den internasjonale Virtuosi Festivalen i Recife, i godt selskap med store internasjonale stjerner. Virtuosi-festivalen er en av de viktigste musikkfestivalene i Brasil. Johan Christer har også vært solist på konserter og forestillinger i USA, Italia, Tyskland, Wales, England, Sverige, Danmark, Spania, Nederland, Frankrike, Monaco og Baltikum.

Han ble i 2006 tildelt Taube prisen av det svenske Evert Taube-selskapet "Västanvind" som den første norske i historien. I juni 2016 opptrådte Johan Christer på Bislett Games, som ble TV-sendt i 137 land.

**Sony Music**

Fra 2010 til 2016 reiste Johan Christer rundt med sanggruppen Eclipse som han grunnla. Eclipse har blant annet vært på en arenaturné i Sverige med Peter Jöback og Loreen. I tillegg til dette har de opptrådt i Italia, Norge, Sverige, Danmark, Belgia, England og USA. I 2015 sang de med David Foster i Los Angeles. Eclipse sang i bokseringen før Cecilia Brækhus sin legendariske kamp mot Oxandia Castillo i Danmark i 2013, som ble TV sendt over hele Europa på Viasat. Eclipse debutalbum ble utgitt av Sony Music. Johan Christer har også opptrådt alene som sangsolist i bokseringen i forkant av Cecilia Brækhus sin kamp på Oslofjord Convention Center høsten 2017. Dette ble TV sendt over hele Europa. Våren 2019 var han aktuell som dommer i TV Norges storsatsing «All Together Now». I mai 2019 opptrådte han på The Better World Awards, som er et av hoved-arrangementene under F1 Monaco Grand Prix på Hotel De Paris i Monte Carlo. Johan Christer turnérer også jevnlig med prosjektet "Jussi I våre hjerter", en hyllest til den verdensberømte tenoren Jussi Bjørling. For øyeblikket, så er Johan Christer både artist og produsent for forestillingen «Bohemene & Den Gyldene Freden» som har premiere på Chat Noir i april 2023.

Referanser
----------

  



 Arkivert 25. januar 2021 hos Wayback Machine.

1. ↑   Virtual International Authority File, oppført som Novsjø, Johan Christer 1975-, besøkt 11. september 2019[Hentet fra Wikidata]
2. ↑  «Hjem». *Den gyldene freden*. Besøkt 15. januar 2023.

|  |  |
| --- | --- |
| Oppslagsverk/autoritetsdata | BIBSYS **·** VIAF **·** MusicBrainz **·** Discogs
 |